**MUNICIPIUL BUCUREȘTI**

**CONSILIUL LOCAL AL SECTORULUI 1**

**HOTĂRÂRE**

***privind modificarea Hotărârii Consiliului Local Sector 1 nr. 142/2014***

***prin încetarea efectelor tezei a II-a a art.1***

Văzând Expunerea de motive a Primarului Sectorului 1 al municipiului București precum și Raportul de specialitate întocmit de Direcția Generală de Asistență Socială și Protecția Copilului Sector 1;

Având în vedere Raportul Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor şi patrimoniu şi al Comisiei de sănătate şi protecţie socială ale Consiliului Local al Sectorului 1;

În conformitate cu prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;

Ținând seama de prevederile Legii nr. 292/2011 a asistenței sociale, cu modificările și completările ulterioare;

Luând în considerare prevederile Legii nr. 213/1998 privind bunurile proprietate publică, cu modificările și completările ulterioare;

Văzând prevederile Legii nr. 287/2009 privind Codul civil, republicată, cu modificările și completările ulterioare;

Având în vedere Hotărârea Consiliului Local Sector 1 nr. 142/2014privind modificarea Hotărârii Consiliului Local al Sectorului 1 nr. 340/17.08.2009, respectiv a Hotărârii Consiliului Local al Sectorului 1 nr. 366/24.09.2009;

În temeiul prevederilor art.45 alin.(3), art.81 alin.(1), art.115 alin.(1) lit.b) şi art.124 din Legea nr. 215/2001 a administraţiei publice locale, republicată, cu modificările şi completările ulterioare,

**CONSILIUL LOCAL AL SECTORULUI 1**

**HOTĂRĂŞTE:**

**Art. I.** Se aprobă modificarea art. 1 din Hotărârea Consiliului Local Sector 1 nr. 142/2014, prin încetarea efectelor tezei a II-a a acestuia, și va avea următorul cuprins:

***“Art. 1 Se aprobă modificarea Hotărârii Consiliului Local al Sectorului 1 nr. 340/17.08.2009, în sensul prelungirii pentru o perioadă de 5 ani a termenului de dare în folosință gratuită a spațiului în suprafață de 579,94 mp ( etaj I+II-Corp C) din incinta Complexului Social de Servicii Jiului, situat în București, Sector 1, Str. Pajurei nr. 15A, structură în cadrul Direcției Generale de Asistență Socială și Protecția Copilului Sector 1, către Poliția Locală a Sectorului 1, în scopul desfășurării activității.”***

**Art. II.** Celelalte prevederi ale Hotărârii Consiliului Local al Sectorului 1 nr. 142/2014 rămân neschimbate.

**Art. III.** (1) Primarul Sectorului 1, Secretarul Sectorului 1, Direcția Generală de Asistență Socială și Protecția Copilului Sector 1 şi Poliția Locală Sector 1 vor duce la îndeplinire prevederile prezentei hotărâri.

 (2) Serviciul Secretariat General, Audiențe va asigura comunicarea prezentei entităţilor menţionate la alin.(1), precum şi Instituţiei Prefectului Municipiului Bucureşti.

Această hotărâre a fost adoptată în ședința ordinară a Consiliului Local al Sectorului 1 din data de 29.09.2016.

 **PREŞEDINTE DE ŞEDINŢĂ, CONTRASEMNEAZĂ,**

 **Alexandru-Ştefan Deaconu**

 **SECRETAR**

 **Mirona-Giorgiana Mureşan**

 **Nr.: 151**

 **Data: 29.09.2016**